OpenLLM-France/wikimedia huggingface dataset:
# Vítor Gonçalves

Vítor Cândido Afonso Gonçalves (Angra do Heroísmo, 14 de març de 1951) és un director, guionista i productor portuguès, fill de Vasco Gonçalves.

## Biografia

Es va graduar l'any 1979 a l'Escola de Cinema del Conservatori Nacional, que actualment és la prestigiosa Escola Superior de Teatro e Cinema de l'Institut Politècnic de Lisboa, on va ser alumne de António Reis i on actualment és professor i director del departament de direcció.
Va fundar, amb José Bogalheiro, l'any 1984, la productora Trópico Filmes, on dirigiria, produiria i escriure alguns llargmetratges els anys següents. La seva pel·lícula de debut, Uma Rapariga no Verão, amb Diogo Dória, João Perry, Isabel Galhardo i Joaquim Leitão en els papers principals, va tenir la seva presentació internacional. el 1986 a la Mostra Internacional de Cinema de Venècia. La pel·lícula comptava amb el nouvingut Pedro Costa com a ajudant de direcció, s wi Vítor Gonçalves produiria, anys més tard, el llargmetratge debut O Sangue, l'any 1989. Gonçalves passarà els tres anys següents a produir el llargmetratge. A Nuvem, d'Ana Luísa Guimarães, que es va estrenar el 1992.
El 2013, Vítor Gonçalves torna a dirigir un llargmetratge amb A Vida Invisível, amb Filipe Duarte, Maria João Pinho i João Perry, estrenada mundialment en la 8a edició de la Festa del Cinema di Roma.

## Filmografia com a director

* 2013 - A Via Invisível
* 1988 - Meia Noite
* 1986 - Uma Rapariga no Verão

## Filmografia com a productor

* 1992 - A Nuvem, d'Ana Luísa Guimarães (productor)
* 1989 - O Sangue de Pedro Costa (director de produccióo)

## Referències

* ↑ Perfil de Vítor Gonçalves no Cinema Português - Memoriale
* ↑ Sítio da produtora Rosafilmes
* ↑ «Competição Internacional do 8º Festival de Cinema de Roma». romacinemafest.it.
# Vent chinook

Els vents chinook són un tipus de vent foehns a l'interior de l'oest d'Amèrica del Nord quan les Grans Planes dels Estats Units i la pradera del Canadà es troben amb diverses serralades de muntanyes, encara que en origen el terme es referia als vents càlids i humits del nord-oest del Pacífic.
Chinook popularment es creu que significa menjador de neu però en realitat és el nom d'una tribu ameríndia (els chinook) que vivia a la vora del riu Colúmbia. Un vent chinook fort pot fer que una capa de 30 cm de neu es fongui en un sol dia. S'ha observat que poden fer pujar la temperatura de -20 °C a +10 °C en poques hores. El rècord és del 15 de gener de 1972 a Loma (Montana) quan la temperatura va pujar de -48 °C a 9 °C.

## Al Canadà

Els chinooks són prevalents al sud d'Alberta al Canadà amb un màxim de 30 a 35 dies de chinook a l'any.
A Lethbridge el chinook pot bufar huracanat (120 km/h), el 19 de novembre de 1962 va arribar a 171 km/h.
A Calgary també hi bufa aquest vent.
El febrer de 1992, Claresholm, Alberta va arribar gràcies al chinook a +24 °C que és una de les temperatures més altes de febrer al Canadà.

## Referències

* ↑ «Chinook». A: Encyclopædia Britannica, 2006.
* ↑ The Indian and the South Wind, p.156 Arxivat 2008-05-30 a Wayback Machine., p.157 Arxivat 2008-05-30 a Wayback Machine., p.158 Arxivat 2008-05-30 a Wayback Machine. in J.A. Costello's Indian History of the Northwest - Siwash Arxivat 2007-10-28 a Wayback Machine., 1909
# Walter Taieb

Walter Taieb (París, 13 de febrer de 1973) és un productor, compositor, compositor i director de música francès.
A mitjan dècada de 1990, Taieb va formar part del grup de música The Original, que va obtenir un èxit en 1995 amb "I Luv U Baby". Taieb és el compositor de The Alchemist's Symphony junt amb el professor de la "Juilliard" Philip Lasser (1997). Va estudiar direcció amb Rolf Reuter a Berlín.

## Referències

* ↑ https://www.theatlantic.com/past/docs/ae/98jun/98juncl.htm
* ↑ Batdorf, Rodney. "Alchemist's Symphony: Review". Allmusic. Consultat el 21 de maig de 2011.
# Víxkov

Víxkov (en rus: Вышков) és un poble (un possiólok) de l'óblast de Briansk, a Rússia, segons el cens del 2021 tenia 2.497 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Víťaz

Víťaz és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1272.
# Watanabeïta

La watanabeïta és un mineral de la classe dels sulfurs. Anomenat així per Takeo Watanabe, professor de mineralogia de la Universitat de Tòquio i de la Universitat de Nagoya; també fou president de la Universitat d'Akita. La watanabeïta està relacionada químicament i estructuralment amb la tetraedrita/tennantita. Pot contenir certa quantitat de plom, tot i que aquesta varietat encara és dubtosa.

## Característiques

La watanabeïta és un sulfur de fórmula química Cu₄(As,Sb)₂S₅. Cristal·litza en el sistema ortoròmbic. La seva duresa a l'escala de Mohs és 4 a 4,5. La seva simetria és incerta i el grup espacial és desconegut. Segons la classificació de Nickel-Strunz, la watanabeïta pertany a «02.GC - Poli-sulfarsenits» juntament amb els següents minerals: wal·lisita, sinnerita, hatchita, simonita, quadratita, manganoquadratita, smithita, trechmannita, aleksita, kochkarita, poubaïta, rucklidgeïta, babkinita, saddlebackita, tvalchrelidzeïta i mutnovskita.

## Formació i jaciments

En la seva localitat tipus es va trobar en vetes hidrotermals. S'ha descrit al Japó, Grècia i a l'Argentina.

## Referències

* ↑ «Watanabeite» (en anglès). Mindat. [Consulta: 7 novembre 2015].
* ↑ Barthelmy, Dave. «Watanabeite Mineral Data». [Consulta: 6 maig 2018].
# Villa Muñoz

Villa Muñoz és un barri de la ciutat de Montevideo, Uruguai.
La zona té una història significativa dins de la ciutat, ja que en ella el doctor Emilio Reus va construir un pintoresc conjunt de cases i edificis que encara avui existeix.
A més, el veïnat es caracteritza per la presència de nombroses botigues de preus baixos, tradicionalment dirigides per jueus, de manera que gran part de la població es refereix a la zona com el barri dels jueus.

## Referències

* ↑ Pàgina sobre la història de Villa Muñoz i el barri Reus Arxivat 2016-03-04 a Wayback Machine. (castellà)
* ↑ Barrio de los Judíos Arxivat 2016-11-05 a Wayback Machine. (castellà)
# Weilerita

La weilerita és un mineral de la classe dels fosfats que pertany al grup de la beudantita. Rep el nom de Weiler, a Alemanya, a on es troba la mina Michael, la seva localitat tipus.

## Característiques

La weilerita és un arsenat sulfat de fórmula química BaAl₃(AsO₄)(SO₄)(OH)₆. Va ser redefinida i aprovada com a espècie vàlida per l'Associació Mineralògica Internacional l'any 1987. Originalment era considerara com un sinònim de l'arsenogorceixita ja que es desconeixia el contingut exacte de sulfat. Cristal·litza en el sistema hexagonal.
Segons la classificació de Nickel-Strunz pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Formació i jaciments

Va ser descoberta a la mina Michael, a la localitat de Weiler, dins la regió de Friburg (Baden-Württemberg, Alemanya). També ha estat descrita em altres mines properes, així com a Grècia i Austràlia.

## Referències

* ↑ «Weilerite» (en anglès). Mindat. [Consulta: 25 febrer 2022].
# Weimar (Lahn)

Weimar és un municipi al land de Hessen a la República Federal d'Alemanya amb 7.600 habitants a la ribera del riu Lahn.

## Enllaços externs

* Pàgina oficial de Weimar (Lahn)
# Waldir Peres de Arruda

Waldir Peres d'Arruda (Garça, 2 de gener de 1951 - Mogi das Cruzes, 23 de juliol de 2017) fou un futbolista brasiler, que jugà en la posició de porter durant la dècades de 1970 i 1980.

## Trajectòria esportiva

Jugava a la posició de porter. Pel que fa a clubs, destacà principalment al São Paulo FC, on jugà durant gairebé una dècada, i a Ponte Preta. Fou 30 cops internacional amb Brasil, entre octubre de 1975 i juliol de 1982. Formà part de la plantilla de la selecció als Mundials de 1974, 1978 i 1982. Disputà cinc partits en l'edició de 1982.

## Palmarès
### São Paulo

* Lliga brasilera de futbol:
** 1977
* Campionat paulista:
** 1975, 1978, 1980, 1981
* Copa brasilera de futbol:
** 1976

### Santa Cruz

* Campionat pernambucano:
** 1990

### Individual

* Fou Pilota d'or brasiler el 1975.

## Referències

* ↑ «Todos os brasileiros - 1974» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1978» (en portuguès). FolhaOnline, 09-12-2005. [Consulta: 16 desembre 2017].
* ↑ Perfil a fckarpaty
* ↑ Mor Waldir Peres, el porter titular de la selecció brasilera al Mundial d'Espanya de 1982, CCMA, 24 Jul 2017
Waldir Peres - Plantilles de navegació :
Selecció de futbol del Brasil – Copa del Món de futbol de 1974
1 Leão •
2 Luís Pereira •
3 Marinho Peres (c) •
4 Zé Maria •
5 Piazza •
6 Marinho Chagas •
7 Jair Ventura Filho •
8 Leivinha •
9 César Maluco •
10 Rivelino •
11 Paulo César Caju •
12 Renato •
13 Valdomiro •
14 Nelinho •
15 Alfredo •
16 Marco Antônio •
17 Carpegiani •
18 Ademir da Guia •
19 Mirandinha •
20 Edu •
21 Dirceu •
22 Waldir Peres •
Entrenador: Zagallo
Selecció de futbol del Brasil – Copa del Món de futbol de 1978
1 Leão •
2 Toninho •
3 Oscar •
4 Amaral •
5 Toninho Cerezo •
6 Edinho •
7 Zé Sérgio •
8 Zico •
9 Reinaldo •
10 Rivellino •
11 Dirceu •
12 Carlos •
13 Nelinho •
14 Abel •
15 Polozzi •
16 Rodrigues Neto •
17 Batista •
18 Gil •
19 Jorge Mendonça •
20 Roberto Dinamite •
21 Chicão •
22 Waldir Peres •
Entrenador: Coutinho
Selecció de futbol del Brasil – Copa del Món de futbol de 1982
1 Waldir Peres •
2 Leandro •
3 Oscar •
4 Luizinho •
5 Toninho Cerezo •
6 Júnior •
7 Paulo Isidoro •
8 Sócrates (c) •
9 Serginho •
10 Zico •
11 Éder •
12 Paulo Sérgio •
13 Edevaldo •
14 Juninho •
15 Falcão •
16 Edinho •
17 Pedrinho •
18 Batista •
19 Renato •
20 Roberto Dinamite •
21 Dirceu •
22 Carlos •
Entrenador: Telê Santana :
# Nombre 193

El nombre 193 (CXCIII) és el nombre natural que segueix el nombre 192 i precedeix el nombre 194. La seva representació binària és 11000001, la representació octal 301 i l'hexadecimal C1. És un nombre primer; altres factoritzacions són 1×193.

## Referències

* ↑ «Properties of the number 193» (en anglès). [Consulta: 26 juliol 2021].
* ↑ «Nombres primers, nombres misteriosos, nombres meravellosos». Agrupació Astronòmica d'Osona. [Consulta: 17 abril 2022].
# Robert Vanderstockt

Robert Vanderstockt (Carnières, 11 de maig de 1924 - Carnières, 27 de desembre de 1994) va ser un ciclista belga, que fou professional entre 1949 i 1955. La Volta a Luxemburg de 1953 fou la principal victòria aconseguida en els seus anys de ciclista.

## Palmarès

* 1949
** Campió de Bèlgica indenpendent
* 1950
** 1r al Tour de Doubs
* 1951
** 1r a Izegem
* 1952
** 1r a la Roubaix-Huy
** 1r a Tongeren
** Vencedor d'una etapa de la Volta a Bèlgica
* 1953
** 1r a la Volta a Luxemburg i vencedor de 2 etapes
** 1r a Izegem
** 1r a Soignies
** Vencedor d'una etapa de la Volta a Bèlgica

### Resultats al Tour de França

* 1952. Abandona (8a etapa)
* 1953. Abandona (11a etapa)

### Resultats al Giro d'Itàlia

* 1955. 76è de la classificació general

## Enllaços externs

* Fitxa de Robert Vanderstockt a sitiodeciclismo.net
# Roc Rodon (Arboçols)

El Roc Rodon és una muntanya de 529,6 metres del límit dels termes comunals d'Arboçols i de Marqueixanes, tots dos de la comarca del Conflent, a la Catalunya del Nord.
Es troba a l'extrem nord del terme de Marqueixanes i al sud-oest del d'Arboçols, a la zona de les Teixoneres.

## Referències

* ↑ El Roc Rodon en els ortofotomapes de l'IGN
# Roser Español Bada

Roser Español Bada (Mataró, Maresme, 11 d'octubre de 1975) és una esquiadora de muntanya i corredora de curses de muntanya i d'orientació catalana.
Competint com a membre de la Unió Excursionista Urgellenca, els anys 2004 i 2006 guanyà la Copa d'Espanya de curses de muntanya. L'any 2009 guanyà la prova de rogaine de Grandvalira, la primera realitzada als Pirineus. El mateix any guanyà l'Escanyabocs de Ferro, a l'Alt Urgell, que distingeix el millor esportista en quatre especialitats diferents. L'any 2018 es proclamà tercera en l'emblemàtica prova Ultra Pirineu. Des del 2004 al 2007 fou membre de la selecció catalana de curses de muntanya, amb la qual el 2005 guanyà el Campionat del Món de curses de muntanya i obtingué la cinquena posició en la competició individual. També ha estat membre del Club Esportiu Xinoxano Orientació i el 2009 fou campiona absoluta de la marató-O, formant equip mixt amb Biel Ràfols Perramon. També ha format part del Club AE Matxacuca, amb el qual ha competit en nombroses curses d'ultramarató. Precisament, en curses de llarga distància ha obtingut resultats destacables. Així, es classificà en tercera posició a la Primera Marató de Muntanya de Catalunya a Sant Llorenç Savall celebrada el 2014. Anteriorment, el 2004, es classificà en 2a posició a la "Marcha del Bartolo" disputada a Castelló.

## Referències

* 1 2 «Roser Español Bada». Enciclopèdia de l'esport català. Barcelona: Grup Enciclopèdia Catalana.
* ↑ «Espanol Bada, Roser». Estadísticas de ultramaratón. Deutsche Ultramarathon-Vereinigung. [Consulta: 17 febrer 2020].
* ↑ «Just Sociats i Laia Andreu guanyen la Primera Marató de Muntanya de Catalunya d'enguany disputada a Sant Llorenç Savall. Roser Español Bada va ser la tercera fèmina en completar la prova». Diari ARA, 28-10-2014 [Consulta: 17 febrer 2020].
* ↑ «Disputada la Marcha a Bartolo». Desnivel, 21-07-2004 [Consulta: 17 febrer 2020].
# Nombre de Kutateladze

El nombre de Kutateladze $(K)$ és un nombre adimensional que s'utilitza en la mecànica de fluids bifàsics per caracteritzar els fluxos, en particular aquells en contracorrent.
Es defineix de la manera següent:
    $K=j{\sqrt {\frac {\sqrt {\rho }}{\sigma g\Delta \rho }}}$
on:
   * j - velocitat superficial (m/s),
   * ρ - massa volúmica (kg/m³),
   * σ - tensió superficial (N/m),
   * g - acceleració de caiguda (m/s²).

## Referències

* ↑ Bernard Stanford Massey. Measures in science and engineering: their expression, relation and interpretation (en anglès). Ellis Horwood Limited, 1986 (Mathematics and its Applications). ISBN 0-85312-607-0.
# Nombre de Kossovitch

El nombre de Kossovitch $(Ko)$ és un nombre adimensional que s'utilitza en la transferència de calor quan s'evapora el dissolvent d'un cos humit.
Aquest nombre correspon a la relació entre l'energia necessària per evaporar el dissolvent i l'energia necessària per augmentar la temperatura del mateix cos. Aquest nombre és a prop del nombre de Biot.
El nombre de Kossovitch es defineix com:
$Ko={\frac {{\Delta }_{v}H\Delta u}{c_{p}\Delta T}}$
on:
* Δ$_v$H = entalpia de vaporització
* Δu = diferència del contingut de dissolvent en el cos
* c$_p$ = capacitat tèrmica màssica
* ΔT = diferència de temperatura del cos

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986 (Mathematics and its applications). ISBN 978-0-853-12607-2. OCLC 878697111.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 0-849-32018-6. OCLC 41299272.

## Vegeu també

* Nombre de Biot
# Roseville (Califòrnia)

Roseville és una població dels Estats Units a l'estat de Califòrnia. Segons el cens del 2009 tenia 112.343 habitants.

## Demografia

Segons el cens del 2000, Roseville tenia 103.845 habitants, 42.538 habitatges, i 21.855 famílies. La densitat de població era de 1.012,4 habitants/km².
Dels 42.538 habitatges en un 35,4% hi vivien nens de menys de 18 anys, en un 57,1% hi vivien parelles casades, en un 10,1% dones solteres, i en un 29% no eren unitats familiars. En el 23,1% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,8% tenia menys de 18 anys, un 7% entre 18 i 24, un 30,8% entre 25 i 44, un 21% de 45 a 60 i un 14,5% 65 anys o més.
L'edat mediana era de 36 anys. Per cada 100 dones de 18 o més anys hi havia 88,8 homes.
La renda mediana per habitatge era de 57.637 $ i la renda mediana per família de 65.929 $. Els homes tenien una renda mediana de 50.426 $ mentre que les dones 35.494 $. La renda per capita de la població era de 27.021 $. Entorn del 3,4% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roseville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Roseville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Novossiólovka (Kolomítsevo)

* Per a altres significats, vegeu «Novossiólovka».
Novossiólovka - Новосёловка (rus) - és un poble (un khútor) de l'óblast de Bélgorod, a Rússia. El 2010 tenia 35 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Novossiólovka (Stari Oskol)

* Per a altres significats, vegeu «Novossiólovka».
Novossiólovka - Новосёловка (rus) - és un poble de l'óblast de Bélgorod, a Rússia. El 2010 tenia 241 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Ruth Gordon

Ruth Gordon Jones (Quincy, Massachusetts, 30 d'octubre de 1896 - Edgartown, Massachusetts, 28 d'agost de 1985), més coneguda amb el nom de Ruth Gordon, va ser una actriu i guionista estatunidenca.

## Filmografia
### Com a actriu

* 1940: Abe Lincoln a Illinois de John Cromwell: Mary Todd Lincoln
* 1941: Two-Faced Woman de George Cukor: Miss Ruth Ellis
* 1943: Acció in the North Atlantic de Lloyd Bacon: Mrs. Jarvis
* 1943: Edge of Darkness de Lewis Milestone: Anna Stensgard
* 1965: La rebel (Inside Daisy Clover) de Robert Mulligan: La mare de Daisy
* 1966: Lord Love a Duck de George Axelrod: Stella Bernard
* 1968: La llavor del diable (Rosemary's Baby) de Roman Polanski: Minnie Castevet
* 1969: What Ever Happened to Aunt Alice? de Lee H. Katzin: Alice Dimmock
* 1970: Where's Poppa? de Carl Reiner: Mrs. Hocheiser
* 1971: Harold and Maude de Hal Ashby: Maude
* 1976: Look What's Happened to Rosemary's Baby de Sam O'Steen: Minnie Castevet
* 1976: The Big Bus
* 1977: Sèrie Columbo, temporada 7, episodi 1 Try and Catch Me de James Frawley: Abigail Mitchell
* 1978: Dur de pelar (Every Which Way But Loose) de James Fargo: Ma
* 1980: Any Which Way You Can de Buddy Van Horn: Ma
* 1981: Deixalles valuoses
* 1985: Maxie de Paul Aaron: Mrs. Lavin

### Com a guionista

* 1947: A Double Life, de George Cukor
* 1949: Adam's Rib, de George Cukor
* 1952: The Marrying Kind, de George Cukor
* 1952: La Pat i en Mike, de George Cukor

## Premis

* Oscar a la millor actriu secundària el 1969 pel personatge de Minnie Castevet a La llavor del diable de Roman Polanski
* Globus d'Or a la millor actriu secundària el 1969 per La llavor del diable
* Primetime Emmy a la millor actriu en sèrie còmica el 1979 per Taxi
# Núria Marín

Núria Marín és el nom dels següents personatges:
* Núria Marín García (Terrassa, 1961), docent catalana, guardonada amb la Creu de Sant Jordi el 2018
* Núria Marín Font (Viella, la Vall d'Aran, 1981), presentadora de televisió i periodista aranesa
* Núria Marín Martínez (l'Hospitalet de Llobregat, 1963), política catalana, alcaldessa de l'Hospitalet des del 2008
# Ryan Newman

Ryan Whitney Newman, també anomenada Ryry, (Manhattan Beach, 24 d'abril de 1998) és una actriu estatunidenca més coneguda pel seu paper com Cindy Collins en la pel·lícula de comèdia i acció Zoom i els superherois al costat de Tim Allen i Courteney Cox el 2006.

## Biografia

Newman va néixer el 24 d'abril de 1998 a Manhattan Beach, Califòrnia. La seva millor amiga és Noah Cyrus. Ryan Newman és potser més coneguda pel seu paper en la comèdia d'acció Zoom. A la pel·lícula ella és Cindy Collins, una nena de sis anys amb súper força que està tractant de salvar el món. A la comèdia, Ryan va estar al costat de Tim Allen, Courtney Cox, i Chevy Chase. El 2007, va ser nominada per a un Premi Jove Artista. La jove Ryan Newman té la distinció de ser l'actriu més jove en actuar en l'any 2006 a la pel·lícula d'animació Monster House dirigida per Robert Zemeckis i Steven Spielberg. En aquest film, tres nens descobreixen la veritat darrere d'un esgarrifós i misteriosa casa. Entre d'altres, Newman era part d'un elenc compilat de Steve Buscemi, Nick Cannon, Maggie Gyllenhaal, Kevin James, Jason Lee i Catherine O'Hara. A més de pel·lícules, Newman s'ha vist en dos episodis de Hannah Montana com la jove Miley Stewart. Ha treballat amb Billy Ray Cyrus i Brooke Shields. La seva última pel·lícula és una comèdia editada el 2008 anomenada Lower Learning amb Jason Biggs.
Newman es troba actualment treballant per a la nova sèrie de Disney XD anomenada Zeke & Luther, espectacle en què ella exerceix el rol de Ginger Thatcher. Actualment resideix al sud de Califòrnia amb els seus pares i germana gran, Jessica, també ha anat a l'Argentina diverses vegades. Actualment té més de cent clubs de fans només a Amèrica. Ha participat en diverses pel·lícules com a extra.

## Filmografia

* Monster House (2006)
* Zoom (2006)
* Lower Learning (2008)
* It Beverly Marsh (2011)

## Televisió

* Hannah Montana (2007)
* Zeke & Luther (2009)
* Good Luck Charlie (2010)

## Enllaços externs

* Ryan Newman online Arxivat 2019-05-03 a Wayback Machine. − Lloc de fans (anglès)